  Туспуктэм: Руслан Нуриахметов Наталия Сильвестрова Нымысьтыз ожгар ужрад ортчон интые ожгарчиослы ыстэтъёсты почта ёзэтъёс пыр дунтэк келяны луэ. Посылкаослэн секталазы 10 килограмлэсь трос луыны кулэ ӧвӧл. Со сярысь Россиысь почталэн улосвыл ёзэтэзлэн пресс-службаез ивортӥз. Ыстэтэз операторлы усьтыса сётыны кулэ. Одӥг адями котькӧня посылка келяны быгатэ. Быдэс кунысь ыстэтъёс Москвае почталэн логистической центраз вуо. Отын соосты утиськонъя министерстволэн огмуртъёсызлы сёто, кудъёсыз посылкаосты басьтӥсьёс (адресатъёс) доры вутто. Ожгарчиослы ыстэтъёсты дунтэк келян куронъёс сырысь Россиысь почталэн герӟаськон центраз 8-800-100-00-00 телефон номеръя жингыртыса тодыны луоз. Тегъёс: почта Россия нимысьтызужрад Удмуртия  